ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 660 

1 Σεπτεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανώτερη Τεχνική Εκπαίδευση Αξιωματικών του Στρα¬ 
τού Ξηρός στο Εθνικό Μετσόβιο Πολυτεχνείο ... 1 
Έλεγχος και Έγκριση Ισολογισμού Απολογισμού του 
Ταμείου Πρόνοιας Ναυτικού (ΤΠΝ) οικονομικού 

έτους 1992 . 2 

Ανόκληση απόφασης παραχώρησης τουριστικού περι¬ 
πτέρου Αρχαίας Κορίνθου και του περιβάλλοντος 


αυτό χώρου στην Κοινότητα Αρχαίας Κορίνθου .. 3 
Σύσταση προσωρινής θέσης διοικητικού προσωπικού 4 
Παροχή πιστωτικών διευκολύνσεων για την αποκατά¬ 
σταση των ζημιών από τον σεισμό της 18ης Νοεμ¬ 
βρίου 1972 στην Κοινότητα Δαύλειας Νομού Βοιω¬ 
τίας. ... 5 

Έγκριση Οργανισμού Εσωτερικής Υπηρεσίας της Δη¬ 
μοτικής Επιχείρησης Ύδρευσης - Αποχέτευσης Νι- 

σύρου (Δ.Ε.Υ.Α.Ν.). 6 

Τροποποίηση του Οργανισμού Εσωτερικής Υπηρεσίας 
του Δήμου Νέας Ζίχνης Ν. Σερρών . 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στη Ζ/5099/16.6.93 απόφαση 
του Προέδρου του Ο.Ε.Ε.Κ. 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.331.11/17/94729/Σ.1247 (1) 


Ανώτερη Τεχνική Εκπαίδευση Αξιωματικών του Στρατού 
Ξηρός στο Εθνικό Μετσόβιο Πολυτεχνείο. 

ΟΙ ΥΠΟΥΡΓΟΙ ΕΘΝΙΚΗΣ ΑΜΥΝΑΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Το άρθρο 2 του από 20.3.1957 Βασιλικού Διατάγμα¬ 
τος «Περί Ανωτέρας Τεχνικής Εκπαιδεύσεως Αξιωματικών 
του Στρατού Ξηρός στο Εθνικό Μετσόβιο Πολυτεχνείο». 

β. Την στο υπ’ αριθμ. Φ.331.11/2/458993/Σ. 188/ 
11.2.92 έγγραφη γνώμη του Γενικού Επιτελείου Στρα¬ 
τού. 

γ. Την στο υπ' αριθμ. 9262/2.6.93 έγγραφο του Εθνι¬ 
κού Μετσόβιου Πολυτεχνείου, γνώμη της Συγκλήτου αυ¬ 
τού, αποφασίζουμε: 


Η παράγραφος 1γ της Κοινής Υπουργικής Αποφάσεως 
Υπουργών Εθνικής Αμυνας και Εθνικής Παιδείας και θρη¬ 
σκευμάτων (Αριθ. Φ.331.11/31/467230/Σ.1866) που 
δημοσιεύθηκε στο ΦΕΚ 16/22.1.1993 τεύχος Β' αντικα¬ 
θίσταται ως εξής: 

1. Για το Τμήμα Χημικών Μηχανικών μέχρι πέντε (5) αξι¬ 
ωματικοί τρεις (3) από το Σώμα Εφοδιασμού Μεταφορών 
και δύο (2) από το Σώμα Υλικού Πολέμου (ΣΥΠ). 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 10 Αυγούστου 1993 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

I. ΒΑΡΒΙΤΣΙΩΤΗΣ Γ. ΣΟΥΦΛΙ ΑΣ 

-Φ-- 

Αριθ. 954.2/2/93/Σ.3845 (2) 

Έλεγχος και Έγκριση Ισολογισμού Απολογισμού του Τα¬ 
μείου Προνοίας Ναυτικού (ΤΠΝ) οικονομικού έτους 1992. 

Ο ΑΡΧΗΓΟΣ ΓΕΝ 
Έχοντας υπόψη: 

α. Το άρθρο 13 του ΝΔ 2997/54 «περί Ισολογισμού του 
Ταμείου Προνοίας Ναυτικού». 

β. Την απόφαση ΥΕΘΑ/ΓΕΝ/Ε4-ΙΙΙ Φ.954.2/1/93/ 

25.5.93. «Περί ελέγχου Ισολογισμού - Απολογισμού του 
ΤΠΝ οικονομικού έτους 1992». 

γ. Την Έκθεση Εξελεγκτικής Επιτροπής με ημερομηνία 

16.6.93. 

δ. Την υπ' αριθμ. Φ.010/102134/Σ. 1715/13.10.92. 
Απόφαση ΥΦΕΘΑ «περί μεταβιβάσεως αρμοδιοτήτων 
στον Α/ΓΕΝ», αποφασίζουμε: 

Εγκρίνουμε τον Ισολογισμό του Ταμείου Προνοίας Ναυ¬ 
τικού έτους 1992, ύψους εκατόν εξήντα δύο εκατομμυ¬ 
ρίων πεντακοσίων τριάντα δύο χιλιάδων εννιακοσίων δύο 
δραχμών (162.532.902), καθώς και τον Απολογισμό ο 
οποίος εμφανίζει σύνολο εισπράξεων εκατό εκατομμυ¬ 
ρίων εβδομήντα δύο χιλιάδων τετρακοσίων σαράντα τεσ¬ 
σάρων δραχμών (100.072.444) και σύνολο πληρωμών 
εβδομήντα τεσσάρων εκατομμυρίων τετρακοσίων σαρά¬ 
ντα τριών χιλιάδων τριακοσίων πενήντα τεσσάρων δρχ. 
(74.443.354), όπως βεβαιώθηκαν από την εξελεκτική 
επιτροπή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Αυγούστου 1993 
Ο Αρχηγός 

Αντιναύαρχος ΠΝ ΗΡΑΚΛΗΣ ΔΡΙΚΟΣ 
-♦- 

Αριθ.,505827/339 (3) 

Ανάκληση απόφασης παραχώρησης τουριστικού περιπτέ¬ 
ρου Αρχαίας Κορίνθου και του περιβάλλοντος αυτό χώ¬ 
ρου στην Κοινότητα Αρχαίας Κορίνθου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 

ΚΑΙ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 . Το Ν. 1624/51 όπως τροποποιήθηκε και ισχύει σή¬ 
μερα. 

2. Τον Α.Ν. 1565/50 περί ΕΟΤ όπως ισχύει σήμερα. 

3. Τις διατάξεις του ΝΔ 4109/60. 

4. Τις διατάξεις του άρθρου 230 του Δημοτικού και 
Κοινοτικού Κώδικα (ΠΔ 76/85). 

5. Την υπ’ αριθ. 358/14/18.4.86 απόφαση Διοικητι¬ 
κού Συμβουλίου. 

6. Την υπ’ αριθ. 515012/60/7.5.86 κοινή υπουργική 
απόφαση περί παραχώρησης του τουριστικού περιπτέρου 
ΞΕΝΙΑ Αρχ. Κορίνθου. 

7. Την υπ’ αριθ. 516021/19.5.86 απόφαση ΕΟΤ. 

8. Την από 20.5.86 σύμβαση παραχώρησης. 

9. Τα υπ’ αριθ. 516448/6.6.81, 540399/8.12.92 έγ¬ 
γραφά μας. 

10. Τα υπ”άριθ. 1161/8.7.91, 36/11.1.93 έγγραφα 
Κοινότητας Αρχαίας Κορίνθου. 

11. Το Π.Δ. 417/91 (ΦΕΚ 153/Α/11.10.91) περί κα¬ 
τάργησης του Υπουργείου Τουρισμού και μεταφοράς των 
αρμοδιοτήτων και του προσωπικού του στο Υπουργείο 
Εθν. Οικονομίας. 

12. Την κοινή απόφαση αριθ. Υ. 2009/20.5.1993 του 
Πρωθυπουργού και Υπουργού Οικονομικών «περί αναθέ- 
σέως αρμοδιοτήτων του Υπουργού Οικονομικών στον 
Υφυπουργό Οικονομικών» (ΦΕΚ 365/Β/21.5.1993). 

13. Την Υ. 1935/3.12.92 (ΦΕΚ 726/Β79.12.92) από¬ 
φαση του Πρωθυπουργού και του Υπουργού Εθνικής Οι¬ 
κονομίας περί καθορισμού αρμοδιοτήτων των Υφυπουρ¬ 
γών Εθνικής Οικονομίας. 

14. Την υπ’ αριθ. 186/7/17.3.1993 απόφαση Διοικητι¬ 
κού Συμβουλίου ΕΟΤ. 

15. Το άρθρο 27 του Ν. 2081/92. 

16. Το γεγονός ότι ουδεμία επιπλέον δαπάνη θα βαρύ¬ 
νει τον προϋπολογισμό του ΕΟΤ, αποφασίζουμε: 

1. Εγκρίνουμε ως έχει την υπ’ αριθ. 186/7/17.3.1993 
απόφαση ΔΣ/ΕΟΤ περί ανάκλησης της υπ' αριθ. 358/14/ 
19.4.86 απόφασης ΔΣ/ΕΟΤ με την οποία είχε εγκριθεί η 
παραχώρηση του Τουριστικού Περιπτέρου Αρχαίας Κορίν¬ 
θου και του περιβάλλοντος αυτό χώρου στην οικεία Κοινό¬ 
τητα λόγω μη τήρησης των όρων της από 20.5.86 σύμβα¬ 
σης παραχώρησης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Αυγούστου 1993 

Ο ΥΠΟΥΡΓΟΣ ΕΣΩΤΕΡΙΚΩΝ 

I. ΚΕΦΑΛΛΟΠΑΝΝΗΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

θ. ΚΑΣΣΙΜΗΣ ΠΕΤΡΟΣ ΔΟΥΚΑΣ 

-φ- 

Αριθ. Δ2/16666 (4) 

Σύσταση προσωρινής θέσης διοικητικού προσωπικού. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 5 και 6 του άρθρου 16 του 
ΚΕΦ. Α του Ν. 1566/85, όπως αντικαταστάθηκαν και συ¬ 
μπληρώθηκαν με τις παρ. 9 και 10 του άρθρου 5 του Ν. 
1824/88 (ΦΕΚ 296/88 τ.Α'). 

2. Τις διατάξεις του άρθρου 27 του Ν. 2081/92. 

3. Την αριθμ. Υ.2009/20.5.1993 απόφαση του Πρωθυ¬ 
πουργού και του Υπουργού Οικονομικών για ανάθεση αρ¬ 
μοδιοτήτων στους Υφυπουργούς Οικονομικών (ΦΕΚ 365/ 
Β721.5.1993). 

4. Την αριθμ. 12/93 πράξη του ΚΥΣΔΕ. 

5. Την αριθμ. Υ.1939/Η/9923/9.12.92 (Β' 728) από¬ 
φαση του Πρωθυπουργού και του Υπουργού Εθνικής Παι¬ 
δείας και θρησκευμάτων «Ανάθεση αρμοδιοτήτων στους 

Υι 

φυπουργούς Εθνικής Παιδείας και θρησκευμάτων», 
αποφασίζουμε: 

Συστήνουμε μία (1) προσωρινή θέση Διοικητικού Προ¬ 
σωπικού ΠΕ, την οποία θα καταλάβει με μετάταξη εκπ/ 
κός, που κρίθηκε ακατάλληλος για το έργο του εκπ/κόύ, 
κρίνεται όμως επαρκής για την προσφορά διοικητικής 
υπηρεσίας, ως εξής: 

Αναστασίου Μαρία του κλάδου ΠΕ2 του Γυμνασίου Βά- 
ρης με βαθμό Α' και ΜΚ 11. 

Προκαλείται δαπάνη ύψους 1.300.000 για το έτος 
1993 και η κάλυψη θα γίνει από τις πιστώσεις του προϋπο¬ 
λογισμού του Υπουργείου Παιδείας από τον Ειδικό Φορέα 
19.110 και από τον Κωδικό Αριθμό Εξόδου (ΚΑΕ) 5214. 
Για καθ’ ένα από τα επόμενα οικονομικά έτη υπολογίζεται 
σε δρχ. 2.800.000 περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1993 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ/ΝΟΣ ΠΑΤΡΑΚΟΣ 


θ. ΚΟΥΡΤΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ. 1401/ΤΣΕΠ 32 (5) 

Παροχή πιστωτικών διευκολύνσεων για την αποκατά¬ 
σταση των ζημιών από τον σεισμό της 18ης Νοεμβρίου 

1972 στην Κοινότητα Δαύλειας Νομού Βοιωτίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παραγρ. 2 και 3 της από 
28.7.78 Πράξεως Νομοθετικού Περιεχομένου (ΦΕΚ 117) 
«Περί αποκαταστάσεως ζημιών εκ σεισμών Βορείου Ελλά¬ 
δος» που κυρώθηκε με το Ν. 867/79 (ΦΕΚ Α' 24). 

2. Το Ν. 1190/81 (ΦΕΚ Α' 203/30.7.81) ο οποίος κυρώνει 
την από 26.3.81 Πράξη Νομοθετικού Περιεχομένου. 

3. Τις διατάξεις του άρθρου 3, παράγραφος 3, τελευ¬ 
ταίο εδάφιο του Ν. 1266/82 (ΦΕΚ Α' 81) «Περί οργάνων 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις» όπως συμπληρώθηκε με 
το άρθρο 25, παράγρφος 6 του Ν. 1418/84 «Περί Δημοσίων 
Έργων και ρυθμίσεις συναφών θεμάτων» (ΦΕΚ Α' 23). 

4. Το Ν. 128/75 «περί τροποποιήσεως και συμπληρώ- 
σεως διατάξεων τινων αναφερομένων εις την λειτουργία 
του χρηματοδοτικού συστήματος». 

5. Την Πράξη 48/17.3.93 (ΦΕΚ 32/Α/17.3.93) Υπουρ¬ 
γικού Συμβουλίου «Για την αποκατάσταση των ζημιών από 
τον σεισμό της 18ης Νοεμβρίου 1992 στην Κοινότητα 
Δαύλειας Νομού Βοιωτίας. 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους και επιχειρήσεις της 
Κοινότητας Δαύλειας Ν. Βοιωτίας από το σεισμό της 18ης 
Νοεμβρίου 1992. 

7. Το Π.Δ. 69/1988 «Περί Οργανισμού της Γ.Γ.Δ.Ε. του 
ΥΠΕΧΩΔΕ. 

8. Την αρ. πρωτ. Δ16α/04/773/29.11.90 Κοινή Από¬ 
φαση του Υπουργού Προεδρίας και Αναπληρωτή Υπουρ¬ 
γού ΠΕ.ΧΩ.Δ.Ε. «περί εξαιρέσεως διοικητικών πράξεων 
από τον κανόνα των τριών υπογραφών. 

9. Την αριθ. 2009/20.5.93 (ΦΕΚ 365/Β/21.5.93 κοινή 
απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

10. Την με αριθμό 50148/542/24.6.92 Κοινή Απόφαση 
των Υπουργών Εθν. Οικονομίας, Οικονομικών και Βιομη¬ 
χανίας, Ενέργειας και Τεχν/γιας και Εμπορίου «Περιστολή 
δαπανών Δημοσίου.Τομέα» (ΦΕΚ 420/Β/1.7.92). 

11. Το έργο 9369004 τής ΣΑΕ 069/1993. 

12. Την υπ’ αριθ. Υ 1935/1992 κοινή απόφαση του 
Πρωθυπουργού και του Υπουργού Εθνικής Οικονομίας, 
για τη μεταβίβαση αρμοδιοτήτων, αποφασίζουμε: 

Α. ΣΤΕΓΑΣΤΙΚΑ ΔΑΝΕΙΑ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικών δανείων για την 
αποκατάσταση των ζημιών που προκάλεσε ο σεισμός της 
18ης Νοεμβρίου 1992 στην Κοινότητα Δαύλειας τόυ Νο¬ 
μού Βοιωτίας σε κτίρια οποιοσδήποτε χρήσης. 

α) Γ ια ανακατασκευή των κτιρίων που καταρρεύσανε ή 
κρίνονται κατεδαφιστέα ή υπέρμετρης δαπάνης επι¬ 
σκευής (ασύμφορα) ή είναι δομημένα από υλικά (αδρανή 
και συγκολλητικά), που δεν είναι δόκιμα (ωμοπλίνθους, 
κροκάλλες, ξηρολιθιά κ.λπ.) και τα οποία δεν έχουν χαρα¬ 
κτηριστεί κατεδαφιστέα, αλλά οι ζημιές που προκλήθηκαν 
από το σεισμό δεν επιδέχονται, σύμφωνα με την κρίση του 


αρμόδιου Τομέα Αποκατάστασης Σεισμόπληκτων Ν. Βοι¬ 
ωτίας, ουσιαστική αποκατάσταση, δηλαδή, επισκευή που 
εξασφαλίζει την αναγκαία αντισεισμική αντοχή τους. 

β) Γ ια επισκευή των πόσης φύσεως κτιρίων που έχουν 
υποστεί ζημιές από το σεισμό. 

γ) Τα ανωτέρω δάνεια δύνανται να χρησιμοποιηθούν και 
για αυτοστέγαση. 

II. ΔΙΚΑΙΟΥΧΟΙ ΤΩΝ ΣΤΕΓΑΣΤΙΚΩΝ ΔΑΝΕΙΩΝ 

1. Οι δικαιούχοι των δανείων καθορίζονται από τον αρ¬ 
μόδιο Τομέα Αποκατάστασης Σεισμοπλήκτων του Νομού 
Βοιωτίας, στον οποίο οι ενδιαφερόμενοι θα πρέπει να 
υποβάλλουν αίτηση με τα σχετικά δικαιολογητικά, μέσα 
στις προθεσμίες που καθορίζονται με την αρ. 48/17.3.93 
Πράξη του Υπουργικού Συμβουλίου και τις Υπουργικές 
Αποφάσεις. 

2. Ο αρμόδιος Τομέας Αποκατάστασης Σεισμοπλήκτων 
(Τ.Α.Σ.) θα χορηγεί στους δικαιούχους βεβαίωση με την 
οποία θα προσδιορίζεται το ύψος της απαιτουμένης δα¬ 
πάνης επισκευής η το ποσό που δικαιούται ο ενδιαφερό¬ 
μενος για ανακατασκευή ή αυτοστέγαση. Στη βεβαίωση 
θα αναφέρεται το ποσό της δωρεάν κρατικής αρωγής κα¬ 
θώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτήρια πόυ βρί¬ 
σκονται εντός της σεισμόπληκτης περιοχής. 

3. Σε περίπτωση που το συγκεκριμένο κτήριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία, ο ιδιοκτήτης - και επί περισσοτέ¬ 
ρων συνιδιοκτητών, καθένας από αυτούς - δικαιούται δα¬ 
νειοδότηση για αυτοστέγαση με αγορά ή ανέγερση κατοι¬ 
κίας σε άλλη σεισμόπληκτη περιοχή. 

(II. ΟΡΟΙ ΣΤΕΓΑΣΤΙΚΩΝ ΔΑΝΕΙΩΝ 
1. ΔΑΝΕΙΑ ΑΝΑΚΑΤΑΣΚΕΥΗΣ Η' ΑΥΤΟΣΤΕΓΑΣΗΣ 
Η στεγαστική ενίσχυση (δάνειο και δωρεάν κρατική 
αρωγή) θα χορηγούνται στους δικαιούχους με βάση την 
προσκομιζομένη στη δανεΐστρια Τράπεζα έγγραφη συνη- 
γορία του αρμοδίου Τομέα Αποκατάστασης Σεισμοπλή¬ 
κτων (Τ.Α.Σ.) Νομού Βοιωτίας με τόυς'άκόλουθους βασι¬ 
κούς όρους: 

α) Για κτίσματα που έχουν χρήση κατοικίας 80.000 δρχ. 
ανά τ.μ. και με ανώτατο όριο δανειοδοτούμενης επιφά¬ 
νειας τα 100 τ.μ., ανά χωριστή ιδιοκτησία. 

β) Γ ια κτίσματα που έχουν χρήση κατοικίας και με βάση 
τις ισχύουσες διατάξεις επιβάλλεται η διατήρηση της μορ¬ 
φής τους κατά την ανακατασκευή ή το κτίριο είναι παρα¬ 
δοσιακό, το δάνειο ορίζεται σε 95.000 δρχ. ανά τετραγω- 
ικό μέτρο και για όλο το εμβαδόν του κτηρίου. 

γ) Για διατηρητέους όπως στην προηγούμενη παρά¬ 
γραφο β' επαγγελματικούς χώρους (ξενοδοχεία, καταστή¬ 
ματα κ.λπ.) το δάνειο ορίζεται σε 85.000 δρχ. ανά τετρα- 
γωγικό μέτρο και για όλο το εμβαδόν του κτηρίου. 

δ) Γ ια κατοικίες ή επαγγελματικούς χώρους της ως άνω 
κατηγορίας (β), όταν διατηρείται η όψη και ανακατα¬ 
σκευάζεται το υπόλοιπο, θα χορηγείται δάνειο επισκευής 
διατηρητέου κτηρίου για τις όψεις, χωρίς όριο δανειοδό¬ 
τησης, και δάνειο ανακατασκευής κατοικίας ή επαγγελμα¬ 
τικού χώρου αντίστοιχα, για το υπόλοιπο κτίσμα. 

. Στην περίπτωση αυτή το δάνειο και η δωρεάν κρατική 
αρωγή θα χορηγείται αθροιστικά. 

ε) Για κτίρια που έχουν χρήση επαγγελματικού χώρου 
50.000 δρχ. ανά τ.μ. για τα πρώτα 150 τ.μ. και μέχρι του 
ποσού των 5.000.000 δρχ. 

Στην περίπτωση που ό επαγγελματικός χώρος έχει επι- 

φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνεια του σε τμή¬ 
ματα των 150 τ.μ. Για το τυχόν δάνεια που θα προκόψουν 
πέραν των πρώτων 150 τ.μ. το ποσό του δανείου ορίζεται 
σε 30.000 δρχ. ανά τ.μ. και μέχρι του ποσού των 
3.000.000 δρχ. για κάθε επιπλέον δάνειο που θα χορηγεί¬ 
ται. 

στ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, ποσό που αντιστοιχεί στο 
70% της εκάστοτε ισχύουσας μεγίστης τιμής μονάδας για 
τη χρημαχρητοδότηση των ανακατασκευαζομένων κατοι¬ 
κιών ή επαγγελματικών χώρων αντίστοιχα. 

ζ) Για κατασκευές κτισμάτων βοηθητικής χρήσεως στο 
δώμα οικοδομών π.χ. αποπλήξεις κλιμακτοστασίων, ανελ¬ 
κυστήρων κ.λπ. ποσό που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση της 
ανακατασκευαζομένης επιφάνειας. 

η) Γ ια κτίρια που η κατασκευή τους είχε προχωρήσει μό¬ 
νον μέχρι το σκελετό απο ωπλισμένο σκυρόδεμα, ποσό 
που αντιστοιχεί στο 30% της εκάστοτε ισχύουσας μεγί¬ 
στης τιμής μονάδας για τη χρηματοδότηση της ανακατα¬ 
σκευαζομένης επιφάνειας. 

θ) Γ ια βοηθητικούς χώρους της αυτής οικοδομής ή ευρι¬ 
σκομένων στο αυτό οικόπεδο που συμπληρώνουν τη λει- 
τουργικότητά τους και με'την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 100 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανά τ.μ. τιμή 
αποζημίωσης κατεδαφιστέου χτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ι) Για βοηθητικούς χώρους που η κυρίως οικοδομή (κα¬ 
τοικία ή επαγγελματική στέγη) δεν έχει κριθεί κατεδαφι- 
στέα είτε βάση πρωτοκόλλου κατεδαφίσεως είτε ως 
ασύμφορη επισκευής είτε ως μη επισκευάσιμη λόγω ευτε¬ 
λών υλικών κατασκευής, η τιμή αποζημίωσης κατεδαφι- 
στέου βοηθητικού χώρου ορίζεται σε 40.000 δρχ. ανά τ.μ. 
και μέχρι εμβαδού 100 τ.μ.. 

ια) Γ ια ανεξάρτητες αποθήκες, που δεν βρίσκονται στο 
ίδιο οικόπεδο με το κυρίως κτίσμα, με χρήση οικιακής ή 
επαγγελματικής αποθήκης η τιμή αποζημίωσης ανά τ.μ. 
κατεδαφιστέου, είτε βάσει πρωτοκόλλου κατεδαφίσεως 
είτε ως ασυμφόρου επισκευής είτε ως μη ασφαλώς επι- 
σκευάσιμου λόγω ευτελών δομικών υλικών, χτίσματος κα¬ 
θορίζεται ανάλογα με τη χρήση τους ως εξής: 

ί) Γ ια χτίσματα με χρήση οικιακής αποθήκης 35.000 δρχ. 
ανά τ.μ. και μέχρι εμβαδού 100 τ.μ.. 

ίί) Για χτίσματα με χρήση επαγγελματικής αποθήκης 
30.000 δρχ. ανά τ.μ. και μέχρι εμβαδού 100 τ.μ. 

ιβ) Γ ια την ανακατασκευή αγροτικών χτισμάτων το δά¬ 
νειο ανέρχεται στο ποσό των 25.000 δρχ. ανά τ.μ. κατεδα- 
φιζόμενης επιφάνειας και μέχρι συνολικού εμβαδού 100 
τ.μ. 

ιγ) Γ ια την ανακατασκευή αγροτικών κατοικιών (χτισμά¬ 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) το δάνειο ανέρχε¬ 
ται στο ποσό των 50.000 δρχ. ανά τ.μ. κατεδαφιζόμενης 
επιφάνειας και μέχρι συνολικού εμβαδούν 100 τ.μ. 

ιδ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 


Σωματεία το ύψος της δανειοδότησης ανέρχεται στο ποσό 
των 110.000 δρχ. ανά τ.μ. επί του συνόλου της κατεδαφι- 
στέας επιφάνειας και η ανεγειρόμενη επιφάνεια δεν είναι 
μικρότερη του 75% της κατεδαφισθείσης. Το ύψος δα¬ 
νείου που δεν υπερβαίνει το ως άνω ποσό θα εγκρίνειται 
από τον αρμόδιο Τομέα Αποκατάστασης Σεισμοπλήκτων 
Ν. Βοιωτίας. Γ ια ύψος δανείου που υπερβαίνει το ως άνω 
ποσό η υπόθεση παραπέμπεται στο Τμήμα Αποκατάστα¬ 
σης Ζημιών της Υ.Α.Σ. για την έγκριση του συμπληρωματι¬ 
κού ποσού. 

ιε) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός του 
δανείου ανακατασκευής ή αυτοστέγασης που αντιστοιχεί 
στην ιδιοκτησία του και επί πλέον δάνειο ανάλογο με το 
ποσοστό του επί των κοινοκτήτων χώρων και μέχρι συνολι¬ 
κού εμβαδού 100 τ.μ. αθροιστικά (από ιδιοκτησία και κοι¬ 
νόχρηστο χώρο). 

ιστ) Η δωρεάν κρατική αρωγή, που αντιστοιχεί στα ανω¬ 
τέρω δάνεια ανακατασκευής ή αυτοστέγασης θα καλυ¬ 
φθεί από τον Προϋπολογισμό Δημοσίων Επενδύσεων και 
ορίζεται σε ποσοστό 33% του δανείου και μόνο για μία 
ιδιοκτησία. Στην περίπτωση της παραγράφου ε κάθε 
τμήμα με επιφάνεια 150 τ.μ. θεωρείται ανεξάρτητη ιδιο¬ 
κτησία. 

Σε περίπτωση που στον ίδιο ιδιοκτήτη ανήκουν περισ¬ 
σότερες της μιάς ιδιοκτησίες, δάνειο δικαιούται για κάθε 
μία από αυτές. 

Σε περιπτώσεις ανακατασκευής υποχρέωση του ιδιο¬ 
κτήτη είναι να ανακατασκευάσει κτίσμα εμβαδού τουλάχι¬ 
στον ίσο με το 66% του εμβαδού του κατεδαφιστέου χτί¬ 
σματος, με βάση το οποίο υπολογίστηκε το δάνειο. 

2. ΔΑΝΕΙΑ ΕΠΙΣΚΕΥΗΣ 

α) Γ ια επισκευή ζημιών στα «μη φέροντα» στοιχεία κτι¬ 
ρίων το ποσό του δανείου ανέρχεται μέχρι 15.000 δρχ. 
ανά τ.μ. και μέχρι συνολικού εμβαδού 100 τ.μ. ανά χωρι¬ 
στή ιδιοκτησία. 

β) Για επισκευή ζημιών στον «φέροντα» οργανισμό κτι¬ 
ρίων το δάνειο ανέρχεται μέχρι του ποσού των 25.000 
δρχ. ανά τ.μ. χωρίς περιορισμό ως προς το συνολικό εμβα¬ 
δόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» και στον «φέροντα οργανισμό» της ίδιας ιδιοκτησίας 
το συνολικό ανά τ.μ., ύψος του δανείου δεν επιτρέπεται 
να υπερβαίνει το όριο 35.000 δρχ. ανά τ.μ. αθροιστικά. 

δ) Για πάσης φύσεως επισκευές (περιλαμβανομένων' 
των αναπαλαιώσεων) κτιρίων που κρίνονται διατηρητέα ή 
παραδοσιακά το δάνειο ανέρχεται μέχρι του ποσού 
90.000 δρχ. ανά τ.μ. χωρίς περιορισμό ως προς το συνο¬ 
λικό εμβαδό της ιδιοκτησίας. 

ε) Γ ια κατοικίες ή επαγγελματικούς χώρους της ως άνω 
κατηγορίας (δ), όταν διατηρείται η όψη και ανακατα¬ 
σκευάζεται το υπόλοιπο, θο χορηγείται δάνειο επισκευής 
διατηρητέου ή παραδοσιακού κτιρίου για τις όψεις, χωρίς 
όριο δανειοδότησης, και δάνειο ανακατασκευής κατοικίας 
ή επαγγελματικού χώρου αντίστοιχα (κεφ. III παρ. Ια και 
1ε), για το υπόλοιπο κτίσμα. 

στ) Γ ια επισκευή αγροτικών κτισμάτων (πλην οικιών) το 
δάνειο ανέρχεται μέχρι συνολικού ποσού 250.000 δρχ. για 
κάθε κτίσμα. 

ζ) Γ ια την επισκευή οικιακών ή επαγγελματικών αποθη¬ 
κών το δάνειο ανέρχεται μέχρι του ποσού των 370.000 
δρχ. για κάθε κτίσμα. 

η) Για επισκευή κτιρίων που ανήκουν στο Δημόσιο, 
Ν.ΓΊ.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της δανειοδότησης (δά¬ 
νειο και δωρεάν κρατική αρωγή) για την αποκατάσταση 
του φέροντος οργανισμού και των λοιπών μη φερόντων 
στοιχείων θα ανέρχεται στο ποσό των 50.000 δρχ. ανά τ.μ. 
επί του συνόλου της επιφάνειας του κτιρίου. Για ύψος δα¬ 
νείου που δεν υπερβαίνει το ως άνω ποσό η σχετική 
έγκριση θα εκδίδεται από τον αρμόδιο Τομέα Αποκατά¬ 
στασης Σεισμοπλήκτων Νομού Βοιωτίας. Για ύψος δα¬ 
νείου που υπερβαίνει το ως άνω ποσό η υπόθεση θα παρα- 
πέμπεται στο Τμήμα Αποκατάστασης ζημιών της Υ.Α.Σ. 
για την έκδοση της συμπληρωματικής έγκρισης. 

θ) Εφ’ όσον πρόκειται για κτίρια με περισσότερες της 
μιας χωριστές ιδιοκτησίες, ο κάθε ιδιοκτήτης δικαιούται, 
εκτός από το δάνειο για αποκατάστασηση ζημιών της ιδιο¬ 
κτησίας του, και πρόσθετο δάνειο για την κάλυψη της δα¬ 
πάνης που αναλογεί προς αποκατάσταση των ζημιών των 
κοινοκτήτων στοιχείων. 

ι) Η δωρεάν κρατική αρωγή που αντιστοιχεί στα ανω¬ 
τέρω δάνεια επισκευής θα καλυφθεί από τον προϋπολογι¬ 
σμό των Δημοσίων Επενδύσεων και ανέρχεται στο ποσο¬ 
στό του 30% του δανείου και μόνο για μια ιδιοκτησία. 

3. ΔΑΝΕΙΑ ΣΕ ΚΤΗΡΙΑ ΠΟΥ ΚΡΙΝΟΝΤΑΙ ΩΣ ΥΠΕΡΜΕ¬ 
ΤΡΟΥ ΔΑΠΑΝΗΣ ΕΠΙΣΚΕΥΗΣ ή ΕΙΝΑΙ ΔΟΜΗΜΕΝΑ ΑΠΟ 
ΩΜΟΠΛΙΝΘΟΥΣ ΚΡΟΚΑΛΛΕΣ ή ΞΗΡΟΛΙΘΙΑ. 

Γ ια κτίρια που κρίνονται επισκευαστέα, αλλά η δαπάνη 
επισκευής τους θεωρείται υπέρμετρη (ασύμφορα) καθώς 
και για κτίσματα που είναι δομημένα από κροκάλλες, ή 
από ωμόπλινθους ή από ξηροληθιά τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλήθη- 
καν από το σεισμό δεν επιδέχονται, σύμφωνα με την κρίση 
του αρμόδιου Τομέα Αποκατάστασης Σεισμόπληκτων Ν. 
Βοιωτίας, ουσιαστική αποκατάσταση, δηλαδή επισκευή 
που εξασφαλίζει την αναγκαία αντισεισμική αντοχή τους 
και με βάση τις κείμενες διατάξεις εντάσσονται στη δα¬ 
νειοδότηση για ανακατασκευή, καθορίζονται τα ακό¬ 
λουθα: 

α) Ως προς το ύψος της συνολικής χρηματοδότησης 
(δηλαδή του δανείου και της δωρεάν κρατικής αρωγής) 
ισχύει ότι και για τα κτίρια που κρίνονται κατεδαφιστέα με 
βάση τις διατάξεις περί επικινδύνως ετοιμορρόπων κτι- 
σμάτων. 

β) Η δωρεάν κρατική αρωγή που αντιστοιχεί στα ανω¬ 
τέρω δάνεια, θα καλυφθεί από τον Προϋπολογισμό Δημο¬ 
σίων Επενδύσεων και ανέρχεται στο ποσοστό 30% του 
δανείου και για μία μόνο ιδιοκτησία. 

γ) Στις ανωτέρω περιπτώσεις ισχύει ότι και στο εδάφιο ιε 
της παραγράφου III 1 του κεφ. Α. 

4. Στις περιπτώσεις που στον ίδιο ιδιοκτήτη ανήκαν πριν 
από το σεισμό περισσότερες από μια ιδιοκτησίες, δάνεια 
θα χορηγούνται για κάθε μια από αυτές. 

Γ ια τις πέραν της μιάς (που θα προτείνεται από τον δι¬ 
καιούχο) ιδιοκτησίες το σύνολο της στεγαστικής ενίσχυ- 
σης χορηγείται υπό μροφή δανείου, χωρίς δωρεάν κρατική 
αρωγή. 

5. Επιτρέπεται επίσης να χορηγηθεί δάνειο και για την 
ανακατασκευή και επισκευή ζημιών κτιρίων που ανήκουν 
στο Δημόσιο ή Ν.Π.Δ.Δ. ή σε Κοινωφελή ή Φιλανθρωπικά 
ή Ευαγή Ιδρύματα ή Κοινωφελή Σωματεία. Το ύψος των 
δάνείων για τα συγκεκριμένα κτίρια θα καθορίζονται σύμ¬ 
φωνα με την κεφ. III, παρ. 1 (ιδ) χωρίς να υπόκεινται στον 


περιορισμό των εκατό (100) τ.μ. ανά ιδιοκτησία. 

6. Το ποσό των δανείων θα αναληφθεί σε τρεις ισόπο¬ 
σες δόσεις η πρώτη από τις οποίες κατά την υπογραφή 
της δανειστικής σύμβασης, οι δεν επόμενες δύο ανάλογα 
με την πρόοδο των εργασιών στην οικοδομή. 

Τα δάνεια που χορηγούνται για επισκευές είναι δυνατόν 
να δοθούν κατά κρίση της δανείστριας Τράπεζας και σε 
δύο δόσεις ή και εφάπαξ αν πρόκειται για μικρά ποσά. 
Απαραίτητα τη προϋπόθεση, στην περίπτωση αυτή, είναι 
η συνηγορία του αρμόδιου Τ.Α.Σ. 

7. Η συνολική διάρκεια των δανείων ανακατασκευή ή 
αυτοστέγασης ή επισκευής ορίζεται σε δέκα πέντε (15) 
χρόνια η δε εξόφλησή τους θα πραγματοποιηθεί σε ισόπο¬ 
σες εξαμηνιαίες ή ετήσιες χρεωλυτικές δόσεις, η πρώτη 
από τις οποίες θα καταβληθεί είκοσι τέσσερεις (24) μήνες 
μετά από την υπογραφή της οικείας δανειστικής σύμβα¬ 
σης. 

8. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφληση τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά από την υπογραφή της οικείας 
δανειστικής σύμβασης. 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προηγεί¬ 
ται της έναρξης κάθε περιόδου εκτοκισμού των δανείων, 
προσαυξημένο κατά μία (1) εκατοστιαία μονάδα, χωρίς 
άλλη προσαύξηση για προμήθεια κ.λπ., επιδοτούμενο 
κατά 100% από το λογαριασμό του Ν. 128/75. 

10. Για τους λοιπούς όρους και την διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για την χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ ίΐ: 

1. Εγκρίνουμε την δυνατότητα μεταβιβάσεως του σει- 
σμοδανείου και στους τυχόν νέους κτήτορες των ακινήτων 
ασχέτως του τρόπου αποκτήσεως και του είδους της ιδιο¬ 
κτησίας, που έχουν επ' αυτού (καθολική, ειδική διαδοχή - 
επικαρπία, ψιλή κυριότητα, συνιδοκτησία κ.λπ.). Απαραί¬ 
τητη όμως προϋπόθεση είναι, οι νέοι κτήτορες να έχουν 
υποβάλλει εμπρόθεσμα τα απαιτούμενα δικαιολογητικά. 

2. Δωρεάν κρατική αρωγή δικαιούνται οι νέοι κτήτορες 
μόνον εφ' όσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα δεν έχουν λάβει δωρεάν αρωγή, 
για άλλ σεισμόπληκτο κτίσμα και έχουν δηλώσει, ότι δεν 
θα κάνουν χρήση του δικαιώματος αυτού, για άλλο ακίνητο 
στο μέλλον. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, την Εθνική Κτηματική Τράπεζα της 
Ελλάδος, την Εθνική Στεγαστική και την Αγροτική Τρά¬ 
πεζα Ελλάδος. 

Β. ΠΡΟΣΘΕΤΗ ΔΑΝΕΙΟΔΟΤΗΣΗ ΓΙΑ ΑΝΑΚΑΤΑΣΚΕΥΗ 
ΚΑΙ ΕΠΙΣΚΕΥΗ ΣΕΙΣΜΟΠΛΗΚΤΩΝ ΚΤΗΡΙΩΝ 

1. Στις περιπτώσεις που τα δάνεια της παραγράφου III 
δεν επαρκούν για την κάλυψη της αναγκαίας συνολικής 
δαπάνης και μετά από συνηγορία του αρμόδιου Τομέα 
Αποκατάστασης Σεισμοπλήκτων Ν. Βοιωτίας, οι ιδιοκτή- 

τες κτηρίων που κρίθηκαν κάτεδαφιστέα ή επισκευάσιμα, 
επιτρέπεται να δανειοδοτηθούν συμπληρωματικά είτε μό¬ 
νοι τους, είτε από κοινού (όταν πρόκειται για κτίρια με πε¬ 
ρισσότερες χωριστές ιδιοκτησίες), από τις εμπορικές 
Τράπεζες, την Εθνική Στεγαστική Τράπεζα της Ελλάδος, 
την Εθνική Κτηματική Τράπεζα της Ελλάδος και την Αγρο¬ 
τική Τράπεζα της Ελλάδος, για την ολική ή μερική κάλυψη 
των αναγκαίων δαπανών ανακατασκευής και επισκευής, 
με τους συνήθεις όρους, (ύψος δανείου, διάρκεια, επιτό¬ 
κιο κ.λ.π.), καθοριζόμενα από τις Τράπεζες. 

2. Η ως άνω πρόσθετη δανειοδότηση θα χορηγείται 
μετά από έγγραφη συνηγορία του αρμόδιου Τομέα Απο¬ 
κατάστασης Σεισμόπληκτων (Τ.Α.Σ.) Νομού Βοιωτίας. 

3. Προκειμένου για ανακατασκευή ή επισκευή γεωργι¬ 
κών γενικά κτισμάτων (πλην οικιών), η ανωτέρω δανειοδό¬ 
τηση θα γίνεται από την Αγροτική Τράπεζα της Ελλάδος 
με τραπεζικά κριτήρια και με τους όρους χορήγησης, από 
την εν λόγω Τράπεζα, αντίστοιχων δανείων προς αγρότες. 

4. Προκειμένου για κτήρια που κρίνονται διατηρητέα, η 
πρόσθετη δανειοδότηση θα γίνεται με το επιτόκιο και την 
διάρκεια που καθορίζονται εκάστοτε από τις σχετικές δια¬ 
τάξεις των νομισματικών αρχών (σήμερα ΠΔΤΕ 515/ 
17.6.85). 

Για τα δάνεια αυτά παρέχεται η επιδότηση επιτοκίου 
που προβλέπει η Κοινή Υπουργική Απόφαση αριθ. 
110646/1.11.85 όπως τροποποιήθηκε με την απόφαση 
αριθ. 58596/3.6.86.^ 

Γ. ΔΑΝΕΙΑ ΑΠΟΚΑΤΑΣΤΑΣΗΣ ΖΗΜΙΩΝ ΚΤΙΡΙΑΚΩΝ ΚΑΙ 
ΛΟΙΠΩΝ ΠΑΓΙΩΝ ΕΓΚΑΤΑΣΤΑΣΕΩΝ ΕΠΑΓΓΕΛΜΑΤΙ¬ 
ΚΩΝ ΧΩΡΩΝ 

1. Εγκρίνεται η χορήγηση από τις Τράπεζες μακροπρό¬ 
θεσμων δανείων σε επιχειρήσεις και επαγγελματίες περι- 
λαμβανομένων και των ελεύθερων επαγγελματιών στη 
σεισμόπληκτη περιοχή της Κοινότητας Δαύλειας του Νο¬ 
μού Βοιωτίας προς αποκατάσταση των ζημιών που προξε- 
νήθηκαν από τους σεισμούς του 1992 στις κτιριακές 
εγκαταστάσεις όπου ασκούν την οικονομική δραστηριό- 
τητά τους, με τους ακόλουθους όρους και προϋποθέ¬ 
σεις: 

α. Συνηγορία του αρμόδιου Τομέα Αποκατάστασης Σει¬ 
σμοπλήκτων (Τ.Α.Σ.) Νομού Βοιωτίας και στο κεφ. ΑII (2) 
ανωτέρω. Ειδικά, προκειμένου περί ξενοδοχειακών επι¬ 
χειρήσεων, τα ανωτέρω μακροπρόθεσμα δάνεια θα χορη¬ 
γούνται μετά από τεχνικό έλεγχο, για εκτίμηση του ύψους 
των υλικών ζημιών που προξενήθηκαν από τους σεισμούς 
των προς επισκευή ξενοδοχείων, ο οποίος θα διενεργείται 
μετά από γνώμη και των Τεχνικών Υπηρεσιών του Ελληνι¬ 
κού Οργανισμού Τουρισμού. 

β. Τεχνική μελέτη περί των εργασιών ανακατασκευής ή 
επισκευής των κτιριακών και λοιπών εγκαταστάσεών τους. 

γ. Υπεύθυνη δήλωση του άρθρου 8 του Ν. 1599/86 ότι 
δεν χρηματοδοτήθηκαν από άλλο πιστωτικό φορέα για τις 
ίδιες ζημιές. - 

2. α. Τα δάνεια που χορηγούνται στους δικαιούχους κτι- 
ριακών εγκαταστάσεων επαγγελματικών χώρων προκει¬ 
μένου για ανακατασκευή ανέρχονται μέχρι του ποσού των 
πενήντα χιλιάδων (50.000) δρχ. ανά τ.μ. για τα πρώτα 150 
τ.μ. και μέχρι του ποσού των 5.000.000 δρχ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για ον υπολογισμό του δανείου 
θα διαιρείται η επιφάνειά του σε τμήματα των 150 τ.μ. Για 


τα τυχόν δάνεια που θα προκύψουν πέραν των 150 τ.μ. το 
ποσό του δανείου ανέρχεται σε 30.000 δρχ. ανά τ.μ. και 
μέχρι του ποσού των 3.000.000 δρχ. για κάθε επιπλέον 
δάνειο που θα χορηγείται. 

Ο προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγεί¬ 
ται στεγαστική συνδρομή ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και δα¬ 
νείου). 

Δωρεάν κρατική αρωγή θα χορηγείται όπως προβλέπε- 
ται στο εδάφιο Α III ιστ'. 

β. Για επισκευή ζημιών στα «μη φέροντα» στοιχεία κτη¬ 
ρίων το ποσό του δανείου ανέρχεται μέχρι δέκα πέντε χι¬ 
λιάδων (15.000) δρχ. ανά τ.μ. 

γ. Για επισκευή ζημιών «στον φέροντα» οργανισμό κτη¬ 
ρίων το δάνειο ανέρχεται μέχρι του ποσού των είκοσι πέ¬ 
ντε χιλιάδων (25.000) δρχ. ανά τ.μ. 

δ. Για επισκευή ζημιών «στα μη φέροντα» στοιχεία και 
«στον φέροντα» οργανισμό της ίδιας ιδιοκτησίας το ανά 
τ.μ. συνολικό ύψος του δανείου δεν επιτρέπεται να υπερ¬ 
βαίνει το όριο των τριάντα πέντε χιλ. (35.000) δρχ. ανάτ.μ. 
αθροιστικά. 

3. Τα δάνεια θα βαρϋνονται με επιτόκιο ίσο προς αυτό 
των εντόκων γραμματίων του Δημοσίου δωδεκάμηνης 
διάρκειας της εκάστοτε τελευταίας εκδόσεως που χρο¬ 
νικά προηγείται της έναρξης κάθε περιόδου εκτοκισμού 
των δανείων, προσαυξημένο κατά μία (1) εκατοστιαία μο¬ 
νάδα, χωρίς άλλη προσαύξηση για προμήθεια κ.λπ., επιδο¬ 
τούμενο κατά 100% από το λογαριασμό του Ν. 128/75. 

4. α. Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δέκα πέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεωλυτικές δόσεις, η 
πρώτη από τις οποίες θα καταβληθεί είκοσι τέσσερεις 
(24) μήνες μετά από την υπογραφή της δανεισιτκής σύμ¬ 
βασης. 

β. Η συνολική διάρκεια των δανείων ανακατασκευής ή 
επισκευής διατηρητέων ή παραδοσιακών κτιρίων ορίζεται 
σε είκοσι πέντε (25) χρόνια η δε εξόφλησή τους θα πραγ¬ 
ματοποιηθεί σε ισόποσες εξαμηνιαίες ή ετήσιες χρεωλυτι¬ 
κές δόσεις, η πρώτη από τις οποίες θα καταβληθεί είκοσι 
τέσσερεις (24) μήνες μετά από την υπογραφή της δανει¬ 
στικής σύμβασης. 

5. Για τους λοιπούς όρους και τη διαδικασία σύναψης 
και χορήγησης των δανείων, έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οικο¬ 
νομίας. 

6. Η δωρεάν κρατική αρωγή θα καλυφθεί από τον Προϋ¬ 
πολογισμό Δημοσίων Επενδύσεων και αντιστοιχεί σε ποσό 
33% προκειμένου για δάνεια ανακατασκευής ή αυτοστέ¬ 
γασης επαγγελματικών χώρων ενώ για τα δάνεια επι¬ 
σκευής επαγγελματικών χώρων η δωρεάν κρατική αρωγή 
είναι 30% και μόνον για έναν επαγγελματικό χώρο (ή τα 
πρώτα 150 τ.μ. αυτού). Απαραίτητη όμως προϋπόθεση εί¬ 
ναι ο ιδιοκτήτης του επαγγελματικού χώρου να μην έχει 
πάρει δωρεάν κρατική αρωγή για άλλο σεισμόπληκτο κτί- 
σμα. 

7. Επτρέπεται στις Τράπεζες να χορηγούν συμπληρω¬ 
ματικά δάνεια για τον παραπάνω σκοπό καθώς και για την 
αποκατάσταση ζημιών στις λοιπές πάγιες εγκαταστάσεις 
και στον εξοπλισμό σεισμόπληκτων επιχειρήσεων και 

επαγγελματιών με τους όρους και προϋποθέσεις της 
ΠΔ/ΤΕ 716/18.3.86 χωρίς τον περιορισμό του 70% που 
θέτει η Πράξη αυτή ως προς το ύψος της χρηματοδότησης 
σε σχέση με την αναγκαία δαπάνη αποκατάστασης Ειδικά 
για βιοτεχνικές που λειτουργούσαν κανονικά πριν από 
τους σεισμούς, τα συμπληρωματικά δάνεια επιτρέπεται να 
χορηγηθούν από το «Ειδικό Κεφάλαιο» της αποφ. ΝΕ197/ 
11/3.4.78 όπως ισχύει, εφόσον οι επιχειρήσεις αυτές 
πληρούσαν τις προϋποθέσεις των ΠΔ/ΤΕ 523/22.7.85 
(όπως τροποποιήθηκε με την ΠΔΤΕ 1269/31.3.88) και 
527/2.8.85, όπως ισχύει κατά την προ του Δεκεμβρίου 
1992 περίοδο λειτουργίας τους. 

8. Τα δάνεια για την αποκατάσταση ζημιών σε πάγιες 
εγκαταστάσεις και εξοπλισμό επιχειρήσεων και επαγγελ- 
ματιών επιτρέπεται να χορηγηθούν με τους ίδιους όρους 
σοτυς μισθωτές ή σε όσους έχουν, από οποιαδήποτε νό¬ 
μιμη αιτία, αποδεδειμένα τη νομή ή τη χρήση των εν λόγω 
χώρων, εφ’ όσων δεν θα έχει υποβληθεί σχετική προς 
τούτο αίτηση εκ μέρους των ιδιοκτητών μέσα σε 45 ημέ¬ 
ρες από την δημοσίευση της παρούσης στην Εφημερίδα 
της Κυβερνήσεως. 

Δ. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ασφάλεια κάθε δανείου θα εγγράφεται υπέρ της δα- 
νείστριας Τράπεζας υποθήκη επί του ακινήτου, που θα 
ανακατασκευάζεται ή επισκευάζεται από το προϊόν του 
δανείου, ή αντ' αυτού, επί άλλου ακινήτου που τυχόν προ- 
σφέρεται από τον δανειολήπτη, εφόσον η αξία του ακινή¬ 
του καλύπτει το ασφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. 

Για δάνεια μέχρι 260.000 δρχ., κατά περίπτωση, αντί 
υποθήκης μπορεί να δοθεί η προσωπική εγγύηση του δα¬ 
νειολήπτη. 

Ε. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής από τους δι¬ 
καιούχους δανείων ή τυχόν ενισχύσεων που προβλέπονται 
στο κεφ. Α και Γ ανακριβών στοιχείων και δηλώσεων, ή σε 
περίπτωση μη εκπλήρωσης των υποχρεώσεων, που θα 
αναλάβουν σύμφωνα με όσο ορίζονται στην παρούσα από¬ 
φαση θα υπόκεινται, πέρα από τις προβλεπόμενες νόμι¬ 
μες κυρώσεις και στις ακόλουθες: 

α. Κήρυξη ολόκληρου του ποσού του δανείου αμέσως 
απαιτητού και ληξιπρόθεσμου από τη χορήγησή του. 

β. Κατάπτωση ποινικής ρήτρας υπέρ του Ελληνικού Δη¬ 
μοσίου, που θα συνομολογείται με την δανειστική σύμ¬ 
βαση και θα αντιστοιχεί σε ποσοστό 10% επί ολοκλήρου 
του ποσού του δανείου. 

γ. Εκτοκισμό του δανείου από τη χορήγηση του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με την δανειακή σύμβαση για 
την κάθε περίπτωση. 

ΣΤ. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλεί- 
ται: 

Γ ια δωρεάν κρατική αρωγή δαπάνη του Προγράμματος 
Δημοσίων Επενδύσεων ύψους δέκα οκτώ εκατομμυρίων 
δραχμών (18.000.000 δρχ.) περίπου για το τρέχον οικονο¬ 


μικό έτος και πενήντα εκατομμύρια δραχμές (50.000.000) 
δραχ.) για τα επόμενα τέσσερα οικονομικά έτη. 

Γ ια την ανωτέρω δαπάνη έχει εγγράφει πίστωση στο 
πρόγραμμα Δημοσίων Επενδύσεων ύψους δέκα οκτώ 
εκατομμυρίων δραχμών (18.000.000 δρχ.) στο έργο 
9369004 της ΣΑΕ 069/1993. 

2. Η προκαλουμένη δαπάνη βαρύνει το λογαριασμό του 
Ν. 128/75, ο οποίος δημιουργείται από παρακράτηση επί 
των χορηγήσεων των Τραπεζών, με σκοπό την επιδότηση 
επιτοκίου δανείων. Ο λογαριασμός αυτός επιδοτείται από 
τον Κρατικό Προϋπολογισμό μόνο σε περίπτωση ελλειμα- 
τικότητάς του. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 16 Αυγούστου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ Κ. ΠΑΤΡΑΚΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡ/ΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛ. ΚΑΡΑΜΑΝΛΗΣ 
-♦-- 

Αριθ. 2524 (6) 

Έγκριση Οργανισμού Εσωτερικής Υπηρεσίας της Δημοτι¬ 
κής Επιχείρησης Ύδρευσης - Αποχέτευσής Νισύρου 

(Δ.Ε.Υ.Α.Ν.). 

Ο ΕΠΑΡΧΟΣ ΚΩ 
Έχοντας υπόψη: 

1. Το με αριθ. 78/1992 Προεδρικό Διάταγμα «Περί συ- 
στάσεως Δημοτικής Επιχείρησης Ύδρευσης - Αποχέτευ¬ 
σης - Νισύρου». 

2. ‘Τις διατάξεις του άρθρου 7 του Ν. 1069/80 «Περί κι¬ 
νήτρων δια την ίδρυσιν επιχειρήσεων υδρεύσεως και απο- 
χετεύσεως». 

3. Το Ν. 1876/90 «ελεύθερες συλλογικές διαπραγμα¬ 
τεύσεις και άλλες διατάξεις: 

4. Το με αριθ. 250/10.5.1989 Π.Δ/γμα με το οποίο με¬ 
ταβιβάσθηκε στους Νομάρχες η αρμοδιότητα έγκρισης 
των αποφάσεων των Δ.Σ. των επιχειρήσεων Ύδρευσης - 
Αποχέτευσης με τις οποίες συντάσσεται ο Οργανισμός 
Εσωτερικής Υπηρεσίας των Επιχειρήσεων αυτών. 

5. Τις διατάξεις του άρθρου 3 του Ν. 108/75 «Περί συ- 
στάσεως Επαρχείων» όπως τροποποιήθηκαν και συμπλη¬ 
ρώθηκαν με τις διατάξεις του άρθρου 2 του Ν. 1416/84 
και τις με αριθ. 18943/91 και 20047/91 αποφάσεις της 
Νομαρχίας Δωδεκανήσου «περί μεταβιβάσεως αρμοδιο¬ 
τήτων στους Επάρχους». 

6. Την με αριθ. 68/93 σχετική γνωμοδότηση του Δημο¬ 
τικού Συμβουλίου Δήμου Μανδρακίου, αποφασίζουμε: 

Εγκρίνουμε τις με αριθ. 4/92 και 6/93 αποφάσεις του 
Διοικητικού Συμβουλίου της Δημοτικής Επιχείρησης 

Ύδρευσης Αποχέτευσης Νισύρου, με τις οποίες συντά¬ 
χθηκε ο Ο.Ε.Υ. της, όπως αναφέρεται στο αναπόσπαστα 
συνημμένο αντίγραφο και συμπληρώθηκε ακροτελεύτια 
άρθρο ως προς την κάλυψη δαπάνης αντίστοιχα. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ο Έπαρχος 
ΕΥΣΤΡΑΤΙΟΣ ΓΟΜΟΣ 

-♦—- 

Αριθ. ΕΣ/18778 (7) 

Τροποποίηση του Οργανισμού Εσωτερικής Υπηρεσίας 
του Δήμου Νέας Ζίχνης Ν. Σερρών 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά του Δήμου Νέας Ζίχνης αριθ. 2136/ 
14.6.93 με την οποία υποβλήθηκε η απόφαση του Δημοτι¬ 
κού Συμβουλίου αριθ. 28/1993 που αναφέρεται στην τρο¬ 
ποποίηση του Οργανισμού Εσωτερικής Υπηρεσίας του 
Δήμου Νέας Ζίχνης. 

2. Τις διατάξεις του άρθρου 12 του Ν. 1188/81 «περί κυ- 
ρώσεως του Κώδικος, περί καταστάσεως προσωπικού οργα¬ 
νισμών τοπικής αυτοδιοικήσεως», όπως αντικαταστάθηκε με 
τις διατάξεις του άρθρου 26 παρ. 1 Ν. 1832/1989. 

3. Τις διατάξεις των άρθρων 1 - 4, 9 και 15 του Ν. 
1586/86 «Βαθμολογική διάρθρωση των θέσεων του Δη¬ 
μοσίου, των Ν.Π.Δ.Δ. και των οργανισμών τοπικής αυτο¬ 
διοίκησης και άλλες διατάξεις». 

4. Την γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 αριθ. 6/1/9.7.1993 τα υπό¬ 
λοιπα στοιχεία του φακέλλου και την οικονομική κατά¬ 
σταση της Κοινότητας. 

5. Τις αριθ. 53660/59/6.8.1986 και 75643/16.1.1987 
διαταγές του ΥΠΕΣ. 

6. Την αριθ. 550/εγκ. 1 /7.10.92 εγκύκλιο της Γραμμα- 
τεΐας του Υπουργικού Συμβουλίου «έλεγχος δαπανών που 
προκαλούν οι κανονιστικές διοικητικές πράξεις». 

7. Την αριθ. ΕΣ/22601/2.10.1990 απόφαση του Νο¬ 
μάρχη Σερρών «Παροχή εξουσίας υπογραφής με Εντολή 
Νομάρχη στους Προϊσταμένους της Διεύθυνσης Εσωτερι¬ 
κών και των Τμημάτων αυτής, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δήμου Νέας Ζίχνης ο οποίος τροποποιήθηκε και προσαρ- 
μόσθηκε με την απόφαση του Δημοτικού Συμβουλίου 
αριθ. 28/1993 ώστε αυτός να περιλαμβάνει την κατωτέρω 
υπηρεσιακή διάρθρωση: 

Τμήμα Διοικητικών Οικονομικών και λοιπών υπηρεσιών 
με τις εξής θέσεις υπαλλήλων. 

Α. Κατηγορία ΔΕ 

1. Κλάδος ΔΕΙ Διοικητικού. 

Τρεις (3) θέσεις υπαλλήλων με διαβάθμισης Γ - Α. 

2. Κλάδος ΔΕ29 οδηγών αυτοκινήτων. 

Μία θέση υπαλλήλου με διαβάθμιση Γ - Α. 

Η θέση αυτή όταν κενωθεί, με οποιοδήποτε τρόπο, θα 
μετατραπεί σε ιδιωτικού δικαίου αορίστου χρόνου. 

Β. Κατηγορία ΥΕ 

1. Κλάδος ΥΕ1 κλητήρων - θυρωρών - γενικών καθηκό¬ 
ντων. 

Μία (1) θέση υπαλλήλου με διαβάθμιση Δ - Γ. 

2. Κλάδος ΥΕ16 προσωπικού Καθαριότητας. 

α) Μία (1) θέση υπαλλήλου (υδρονομέα) με διαβάθμιση 
Δ - Γ. 


β) Μία (1) θέση υπαλλήλου (οδοκαθαριστή) με διαβάθ- 
μιση Δ - Γ. 

Οι θέσεις αυτές όταν κενωθούν, με οποιοδήποτε τρόπο, 
θα μετατραπούν σε ιδιωτικού δικαίου αορίστου χρόνου. 

Γ. Ιδιωτικού δικαίου αορίστου χρόνου. 

α) Μία (1) θέση εργάτη (οδοκαθαριστή). 

β) Μία (1) θέση εργάτη (επιμέλειας κήπων). 

γ) Μία (1) θέση μουσικού. Η θέση αυτή εφόσον κενωθεί 
για οποιοδήποτε λόγο θα καταργηθεί. 

Δ. Για τη θέση του προϊσταμένου του Τμήματος Διοικη¬ 
τικών - Οικονομικών και λοιπών Υπηρεσιών, κρίνεται 
υπάλληλος του κλάδου ΔΕΙ Διοικητικού. 

Ακροτελεύτια διάταξη 

Από τις διατάξεις αυτής της απόφασης δεν προκαλείται 
άμεση δαπάνη σε βάρος του προϋπολογισμό του Δήμου Ν. 
Ζίχνης κατά το τρέχον οικονομικό έτος, λόγω της σύστα¬ 
σης μιας (1) θέσης υπαλλήλου καθαριότητας (οδοκαθαρι¬ 
στής) με σχέση εργασίας Ιδ. Δικαίου αορίστου χρόνου, για 
τη δημιουργία της οποίας υπάρχουν οι νόμιμες οικονομι¬ 
κές προϋποθέσεις. 

Για κάθε ένα από τα επόμενα οικονομικά έτη το ύψος 
της δαπάνης που προκαλείται ανέρχεται στο ποσό των 
2.500.000 δρχ. περίπου και θα καλύπτεται με εγγραφή 
ανάλογης πίστωσης στον προϋπολογισμό του Δήμου Νέας 
Ζίχνης, όταν προκύψει περίπτωση κάλυψης της θέσης 
υπαλλήλου που συστήθηκε με την απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 3 Αυγούστου 1993 
Με εντολή Νομάρχη 
Η Διευθύντρια 
ΔΙΝΩΡΑ ΤΣΑΠΝΙΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Ζ/5099/16.6.93 Απόφαση του Προέδρου του 
Ο.Ε.Ε.Κ. «Χορήγηση άδειας ίδρυσης Ιδιωτικών Ινστιτού¬ 
των Επαγγελματικής Κατάρτισης σε Νομικά Πρόσωπα Ιδι¬ 
ωτικού Δικαίου και σε Φυσικά Πρόσωπα» η οποία δημο- 
σιεύθηκε στο ΦΕΚ 460/τ.Β’/25.6.1993, γίνονται οι παρα¬ 
κάτω διορθώσεις: 

1. Στον πέμπτο στίχο της παραγράφου 2 της περίπτω¬ 
σης Α. της απόφασης, η εσφαλμένη λέξη «ΙΝΤΙΤυΤΕ» 
αντικαθίσταται με το ορθό «ΙΝ8ΤΙΤΙΙΤΕ». 

2. Στον τρίτο στίχο της παραγράφου 21 της περίπτωσης 
Α της απόφασης, το εσφαλμένο όνομα «ΚΑΛΟΓΡΙΛΗΣ» 
αντικαθίσταται με το ορθό «ΚΑΛΟΓΡΙΔΗΣ». 

3. Στον τέταρτο στίχο της παραγράφου 39 της περίπτωσης 
Α της απόφασης και μεταξύ των λέξεων «ΕΚΠΑΙΔΕΥΤΙΚΗ» 
και «ΕΤΑΙΡΕΙΑ», προστίθεται η λέξη «ΑΝΩΝΥΜΟΣ». 

4. Στον δεύτερο στίχο της παραγράφου 14 της περίπτωσης 
Β της απόφασης το εσφαλμένο όνομα «ΜΑΣΤΡΟΔΗΜΟΣ» 
αντικαθίσταται με το ορθό «ΜΑΣΤΟΡΟΔΗΜΟΣ». 

5. Στον στίχο της παραγράφου 14 της περίπτωσης Β της 
απόφασης, το εσφαλμένο όνομα «ΜΑΣΤΡΟΔΗΜΟΥ», 
αντικαθίσταται με ορθό «ΜΑΣΤΟΡΟΔΗΜΟΥ». 

6. Στον δεύτερο στίχο της παρ. 32 της περίπτωσης Β της 
απόφασης το εσφαλμένο όνομα «ΜΠΑΡΜΑΓΙΑΝΝΗ» αντικα¬ 
θίσταται με το ορθό «ΜΠΑΡΜΠΑΓΙΑΝΝΗ». 

(Από τον ΟΕΕΚ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


